Diari Oficial de la Generalitat Valenciana


Sumari del DOGV 5448, del 12-02-2007 (2007/1027)

RESOLUCIÓ de 4 de gener de 2007, de la Direcció General d'Energia, per la qual s'atorga autorització administrativa a Proyectos Eólicos Valencianos, SA, per a la construcció de la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Benafer, entre els suports 23 i 26, al terme municipal de Benafer, a la província de Castelló i s'aprova el projecte d'execució. (Expedients: ATLINE/2003/82 i ATLINE/2003/82/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5448

Data del DOGV
:   12-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1027


Data del document
:   04-01-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benafer
    * energia eòlica
    * empresa privada

Vist l'expedient amb referència ATLINE/2003/82 incoat pel Servici Territorial d'Indústria i Energia de Castelló de la Conselleria d'Indústria, Comerç i Energia a instància de Proyectos Eólicos Valencianos, SA, amb domicili social a València, plaça d'Amèrica núm. 2, planta 4a, mòdul C, relatiu a la sol·licitud de 23 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció d''infraestructura d'evacuació d'energia parcs eòlics zona 6", als termes municipals de Barracas, Pina de Montalgrao, Benafer, Caudiel, Viver, Jérica, Altura, i Segorbe, província de Castelló, a la qual s'adjuntava projecte firmat per l'enginyer industrial Sr. Pablo Bernad Conde i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de Castelló núm. 93, de 31.07.03, el Diari Oficial de la Generalitat núm. 4.555, de 30.07.03, el diari El Periódico Mediterráneo de 10.07.03 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que ha establit la Llei 54/1997, de 27 de novembre, del Sector Elèctric i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen les condicions tècniques procedents, decisions que estan en l'expedient.  
Vist que, de conformitat amb el que ha establit l'article 131 del Reial Decret 1955/2000, es va traslladar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que, mitjançant una Resolució de 27 de juliol de 2005, la directora general de Gestió del Medi Natural de la Conselleria de Territori i Habitatge formula Declaració d'Impacte Ambiental, d'ara en avant DIA, en què considera acceptable des del punt de vista ambiental el projecte d'instal·lacions eòliques de la zona 6, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.  
Vist que la modificació del projecte inicial consistix en la variació del traçat i tipologia de la línia, motivada per la necessitat de complir els requisits mediambientals exigits per la DIA.  
Vist que amb l'objecte de fer complir les condicions imposades per la DIA esmentada, Proyectos Eólicos Valencianos, SA, va presentar, amb data 22 de setembre de 2005, davant del Servici Territorial d'Energia de Castelló escrit en què sol·licita continuar la tramitació de l'expedient, a què adjunta projecte modificat d'"Infraestructura d'evacuació d'energia parcs eòlics zona 6", i s'inicia un nou expedient amb referència ATLINE/2003/82/12.  
Vist l'expedient amb referència ATLINE/2003/82/12 incoat pel Servici Territorial d'Energia de la Conselleria d'Infraestructures i Transport a instància de Proyectos Eólicos Valencianos, SA, relatiu a la sol·licitud de 22 de setembre de 2005, d'autorització administrativa, aprovació de projecte i declaració d'utilitat pública en concret per a la construcció d'"Infraestructura d'evacuació d'energia parcs eòlics zona 6, línia elèctrica aèria a 220 kV, simple/triple circuit, SE El Campo - SE Segorbe", als termes municipals de Barracas, Pina de Montalgrao, Benafer, Viver, Jérica, Altura i Segorbe, província de Castelló, a la qual s'adjuntava el projecte modificat d'"Infraestructura d'evacuació d'energia parcs eòlics zona 6" firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 19 de setembre de 2005.  
Vist que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 137 del dia 15 de novembre de 2005, el Diari Oficial de la Generalitat núm. 5.128 del 4 de novembre de 2005, en el diari El Periódico Mediterráneo del dia 8 de novembre de 2005, i per mitjà d'exposició en el tauler d'edictes dels ajuntaments afectats, Barracas, Pina de Montalgrao, Benafer, Viver, Jérica, Altura i Segorbe.   
Vist que, de conformitat amb el que establix la Llei 54/1997, de 27 de novembre, del Sector Elèctric i l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte modificat, Barracas, Pina de Montalgrao, Benafer, Viver, Jérica, Altura i Segorbe, separata de la part d'este a l'efecte d'establir les condicions tècniques procedents. Els ajuntaments d'Altura, Jérica i Barracas han emés informes en els termes següents:   
Ajuntament d'Altura: a través d'un escrit de l'alcalde, informa que el nou traçat proposat perjudica, no sols el futur desenvolupament urbanístic, sinó també la zona compresa entre la cartoixa de Vall de Crist i la masia de Sant Joan (ambdós construccions declarades Bé d'Interés Cultural).  
Ajuntament de Jérica: a través d'un informe del tècnic municipal indica que la línia discorre per terrenys classificats com a sòl no urbanitzable, comú i protegit àrea forestal (àrea d'interés mediambiental) en les Normes Subsidiàries. Manifesta que la "distribució d'energia elèctrica" és un ús incompatible dins de l'àrea d'interés mediambiental.  
Ajuntament de Barracas: emet informe favorable.  
Vist que, de conformitat amb el que establix l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre així mateix separata del projecte tècnic modificat de la línia elèctrica projectada a:  
Ministeri de Foment, Unitat de Carreteres de Castelló  
Conselleria d'Infraestructures i Transport, Servici Territorial de Carreteres  
Conselleria de Territori i Habitatge, Servici Territorial de Medi Ambient  
Telefònica de España, SA  
Administrador d'Infraestructures Ferroviàries, ADIF  
Diputació Provincial de Castelló, Servici de Carreteres  
Iberdrola Distribución Eléctrica, SAU  
Ministeri de Medi Ambient, Confederació Hidrogràfica del Xúquer  
A fi que emeteren, les condicions tècniques procedents, que van ser favorables o condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist que s'ha remés a cada un dels ajuntaments afectats pel traçat de la línia elèctrica (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana) un ofici en què se sol·licitava informe sobre l'adaptació del projecte remés al planejament urbanístic d'aplicació, i que han contestat els ajuntaments d'Altura, Jérica i Barracas, en els mateixos termes indicats anteriorment.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que a fi d'atendre les al·legacions presentades per l'Ajuntament d'Altura, Proyectos Eólicos Valencianos, SA, va presentar, amb data 28 de febrer de 2006, proposta de modificació del traçat de la línia elèctrica objecte d'autorització en què es manté el primer tram SE El Campo -suport 93, i va sol·licitar l'autorització parcial d'este tram.  
Vist que per Resolució del conseller d'Infraestructures i Transport, de 3 de març de 2006, s'ha formalitzat l'aprovació del pla energètic de la zona 6 del Pla Eòlic de la Comunitat Valenciana.  
Vist que per Resolució de la Direcció General d'Energia de la Conselleria d'Infraestructures i Transport, de 10 de març de 2006, s'ha atorgat autorització administrativa, aprovació de projecte i declaració d'utilitat pública per a la construcció de la línia elèctrica aèria a 220 kV, simple/triple circuit, SE El Campo - SE Segorbe, 1r tram SE El Campo - suport 93.  
Vist que com a conseqüència del que s'ha indicat anteriorment, Proyectos Eólicos Valencianos, SA, va presentar, amb data 22 de maig de 2006, davant del Servici Territorial d'Energia de Castelló, sol·licitud d'autorització administrativa, aprovació de projecte i declaració d'utilitat pública de la línia elèctrica aerosubterrània a 220/30 kV, simple/triple circuit, SE El Campo - SE Segorbe, 2n tram suport 93- SE Segorbe a la qual adjunta projecte modificat II d'"Infraestructura d'evacuació d'energia parcs eòlics zona 6", i continua l'expedient amb referència ATLINE/2003/82/12.  
Vist l'expedient amb referència ATLINE/2003/82/12 (projecte modificat II) incoat pel Servici Territorial d'Energia de la Conselleria d'Infraestructures i Transport a instància de Proyectos Eólicos Valencianos, SA, relatiu a la sol·licitud de 22 de maig de 2006, d'autorització administrativa, aprovació de projecte i declaració d'utilitat pública en concret per a la construcció de "línia elèctrica aerosubterrània a 220/30 kV, simple/triple circuit, SE El Campo - SE Segorbe, 2n tram suport 93 - SE Segorbe", als termes municipals d'Altura i Segorbe, província de Castelló, a la qual s'adjuntava projecte modificat II d'"Infraestructura d'evacuació d'energia parcs eòlics zona 6" firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 16 de maig de 2006.  
Vist que, amb data 28 d'abril de 2006, la directora general de Gestió del Medi Natural de la Conselleria de Territori i Habitatge formula resolució complementària a la Declaració d'Impacte Ambiental, i considera acceptable des del punt de vista ambiental la modificació de traçat de la línia elèctrica d'evacuació, dels parcs eòlics de la zona 6, de 220 kV de simple circuit, des del suport 93 fins a la ST Segorbe, amb les condicions que s'arrepleguen en l'apartat segon de la part dispositiva de la mencionada resolució complementària.  
Vist que l'esmentat projecte modificat II va ser sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 87 del dia 22 de juliol de 2006, el Diari Oficial de la Generalitat núm. 5.318 de 4 d'agost de 2006, en el diari El Periódico Mediterráneo del dia 13 de juliol de 2006, i per mitjà d'exposició en el tauler d'edictes dels ajuntaments afectats, Altura i Segorbe.   
Vist que, de conformitat amb el que establix l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments de la província de Castelló afectats pel projecte modificat, Altura i Segorbe, separata de la part d'este a l'efecte d'establir les condicions tècniques procedents, i atés que ha transcorregut el termini establit sense la presentació de cap d'informe per la qual cosa s'entén la conformitat amb la sol·licitud d'autorització de la instal·lació.  
Vist que, de conformitat amb el que establix l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre així mateix separata del projecte tècnic modificat de la línia elèctrica projectada a:  
Ministeri de Foment, Unitat de Carreteres de Castelló  
Conselleria d'Infraestructures i Transport, Servici Territorial de Carreteres  
Conselleria de Territori i Habitatge, Servici Territorial de Medi Ambient  
Telefónica de Espanya SA  
Administrador d'Infraestructures Ferroviàries, ADIF  
Gas Natural Distribución SDG  
Iberdrola Distribución Eléctrica SAU  
Ministeri de Medi Ambient, Confederació Hidrogràfica del Xúquer  
A fi que presenten la seua conformitat o la seua oposició a la instal·lació sol·licitada. Han resultat tots els informes favorables o condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist que s'ha remés a cada un dels ajuntaments afectats pel traçat de la línia elèctrica (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte remés al planejament urbanístic d'aplicació, i atés que ha transcorregut el termini establit sense presentació de cap d'informe per la qual cosa s'entén evacuat en sentit favorable.  
Vist que per Resolució de la Direcció General d'Energia de la Conselleria d'Infraestructures i Transport, de 10 de novembre de 2006, s'ha atorgat autorització administrativa, aprovació de projecte i declaració d'utilitat pública per a la construcció de la línia elèctrica aèria a 220 kV, simple/triple circuit, SE El Campo - SE Segorbe, 2n tram suport 93 - SE Segorbe.  
Vist que a fi d'atendre la sol·licitud de l'Ajuntament de Benafer, de modificació de la línia elèctrica entre els suports 23 i 26 per interferir un futur PAI que l'ajuntament esmentat promou en el seu terme municipal, Proyectos Eólicos Valencianos, SA, va presentar, amb data 25 d'agost de 2006, proposta de modificació del traçat de la línia elèctrica entre els suports esmentats, i sol·licita l'autorització parcial d'este tram o variant per a la qual cosa aporta l'annex al projecte modificat "Infraestructura d'evacuació d'energia parcs eòlics zona 6", i continua l'expedient amb referència ATLINE/2003/82/12.  
Vist l'expedient amb referència ATLINE/2003/82/12 (annex al projecte modificat II) incoat pel Servici Territorial d'Energia de la Conselleria d'Infraestructures i Transport a instància de Proyectos Eólicos Valencianos, SA, relatiu a la sol·licitud de 25 d'agost de 2006, d'autorització administrativa i aprovació de projecte, per a la construcció de "línia elèctrica aerosubterrània a 220/30 kV, simple/triple circuit, SE El Campo - SE Segorbe, variant de Benafer, entre els suports 23 i 26", en el terme municipal de Benafer, província de Castelló, a la qual s'adjuntava annex al projecte modificat d'"Infraestructura d'evacuació d'energia parcs eòlics zona 6" firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 18 d'agost de 2006.  
Vist que, amb data 14 de novembre de 2006, la secretària autonòmica de Territori i Medi Ambient de la Conselleria de Territori i Habitatge formula resolució complementària a la Declaració d'Impacte Ambiental i estima acceptable des del punt de vista ambiental, sense perjuí de les modificacions i/o condicions que establisca la Conselleria de Cultura per a evitar l'afecció al patrimoni, la modificació del traçat entre els suports 23 i 26.  
Atés que, en l'escrit citat de 25 d'agost de 2006, l'empresa promotora manifesta expressament que ha arribat a un acord per a la cessió de terreny de les parcel·les dels nous propietaris afectats.  
Vist que, de conformitat amb el establix l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Benafer, província de Castelló, únic afectat per la modificació de la línia, separata de la part d'este, a fi que presente la seua conformitat o oposició a la instal·lació sol·licitada, sense haver-se produït cap declaració, per la qual cosa una vegada finalitzat el termini establit a este efecte s'entén evacuat en sentit favorable.  
Vist que s'ha remés a l'Ajuntament de Benafer, únic afectat per la modificació de la línia (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana) ofici en què se sol·licitava informe sobre l'adaptació del projecte remés al planejament urbanístic d'aplicació, sense haver-se produït declaració, per la qual cosa una vegada finalitzat el termini establit a este efecte s'entén evacuat en sentit favorable.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a atendre la sol·licitud de l'Ajuntament de Benafer.  
Atés que segons manifesta l'empresa promotora en el seu escrit de 25 d'agost de 2006, es té la cessió del dret de pas o ús dels nous propietaris afectats.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre de nou al tràmit d'informació pública la modificació de projecte objecte d'autorització (variant de Benafer).  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de la zona 6 del Pla Eòlic de la Comunitat Valenciana i reforçar el sistema elèctric.   
Vist que el projecte presenta un traçat plenament concretat, té entre la seua documentació els plans pertinents a escala adequada i està suficientment detallat.   
Vist que el Servici Territorial d'Energia de Castelló, encarregat de la instrucció de l'expedient, ha informat favorablement, amb data 30 d'octubre de 2006, sobre la modificació de traçat entre els suports núm. 23 i núm. 26 del projecte de línia elèctrica aerosubterrània a 220/30 kV, simple/triple circuit, SE El Campo - SE Segorbe.  
Atés que el projecte té una definició i concreció de les característiques tècniques i de traçat que garantixen més seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Vist que, d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer. Atorgar a Proyectos Eólicos Valencianos, SA, autorització administrativa per a la construcció de la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Benafer, entre els suports 23 i 26, que discorre pel terme municipal de Benafer a la província de Castelló i les característiques principals de la qual són les següents:  
o Origen de la línia: suport 23  
o Fi de la línia: suport 26  
o Tensió nominal: 220 kV (1a categoria).  
o Tipologia constructiva: aèria  
o Freqüència: 50 Hz.  
o Nombre de circuits: un de 220 kV  
o Conductors: tres d'alumini-acer, tipus LA-455, de 454,5 mm² de secció total.   
o Cables de terra: un compost, fibra òptica, tipus OPGW 39F47z, de 74,90 mm² de secció.  
o Aïllament: constituït per un aïllador de vidre temperat, tipus U160BS  
o Suports: metàl·lics de gelosia, de perfils angulars totalment caragolats.  
o Connexió de terra: d'elèctrode de difusió i d'anell difusor.   
o Nombre de suports : 4  
Terme municipal Núm. Suport  
Benafer 23 al 26  
o Longitud total de la variant suport 23 - suport 26: 912,01 m.  
o Pressupost total del suport 23 - suport 26: 210.472,71 Euros.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon. Aprovar l'annex al projecte modificat d'execució firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 18 d'agost de 2006, "Infraestructura d'evacuació d'energia parcs eòlics zona 6 del Pla Eòlic de la Comunitat Valenciana, annex al projecte modificat", que correspon a la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Benafer, entre els suports 23 i 26", objecte d'autorització administrativa, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de nou mesos a partir de la notificació de la present resolució. No obstant això, abans de l'acabament del termini esmentat Proyectos Eólicos Valencianos, SA, podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de Castelló, a l'efecte d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què s'acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Proyectos Eólicos Valencianos, SA, haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental de 27 de juliol de 2005, en la Resolució Complementària, de 28 d'abril de 2006, de la Direcció General de Gestió del Medi Natural i en la Resolució de 14 de novembre de 2006, de la Secretaria Autonòmica de Territori i Medi Ambient de la Conselleria de Territori i Habitatge.  
Tercer. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de gener de 2007.- El director general d'Energia: Antonio Cejalvo Lapeña.